[{"text_idx": "#000003", "text": "Tartu filmifond vo\u0303eti Euroopa regionaalsete filmifondide vo\u0303rgustikku"}, {"text_idx": "#000005", "text": "Tartu filmifond liitus Euroopa regionaalsete filmifondide vo\u0303rgustikuga Cine-Regio, mille liikmed saavad osaleda Euroopa Liidu filmipoliitikas. Liikmetel on ka suurem vo\u0303imalus teha rahvusvahelises koosto\u0308o\u0308s filmiprojekte, mis u\u0308hispanuseta ei teostuks."}, {"text_idx": "#000007", "text": "Tartu filmifondi liitumine Cine-Regio vo\u0303rgustikuga on oluline samm Eesti filmivaldkonnale, sest vo\u0303rgustiku liikmed saavad osaleda Euroopa Liidu filmipoliitikas. Cine-Regio tegeleb Euroopa Liidus piirkondlikust vaatevinklist produktiivse, konstruktiivse ja o\u0303iglase Euroopa filmipoliitika tagamisega. Cine-Regio liikmed jagavad omavahel teavet ja kogemusi ning teevad koos rahvusvahelisi kaasproduktsioone ja va\u0308lisprojekte."}, {"text_idx": "#000008", "text": "Cine-Regio u\u0308ks eesma\u0308rk on piiriu\u0308lese koosto\u0308o\u0308 suurendamine, et leida ja kokku viia rahvusvahelisi talente ja kasutada raha u\u0308hiselt ja efektiivsemalt. Cine-Regio kaudu on produtsentidel suurem rahvusvahelise koosto\u0308o\u0308 vo\u0303imalus maandada finantsriske, laiendada filmi levikut ning ellu viia u\u0308hispanust no\u0303udvaid filmiprojekte."}, {"text_idx": "#000009", "text": "Regionaalsetel filmifondidel on Euroopa filmide tootmisele suur mo\u0303ju. Na\u0308iteks, 2019. aasta Berliini filmifestivali programmis oli 42 Cine-Regio liikmete rahastatud filmi, kusjuures neist 8 olid po\u0303hiprogrammis. 2019. aasta Cannes'i filmifestivali programmis oli 45 Cine-Regio liikmete rahastatud filmi, neist 11 (52%) po\u0303hiprogrammis ning 12 ma\u0308ngufilmi programmis Director`s Fortnight. Lisaks on rahastatud palju telesarju."}, {"text_idx": "#000010", "text": "\"Fakt, et aastate jooksul on nii Cannes \u0301i kui ka Berliini filmifestivalidele valitud nii palju regionaalses koosto\u0308o\u0308s valminud filme, osutab selgelt piirkondlike filmifondide olulisusele Euroopa audiovisuaalsektoris. Samuti ta\u0308hendab see, et regionaalsete filmifondide rahaline u\u0308hispanus on vajalik, et tagada Euroopa filmi kaasproduktsiooni mudeli ja\u0308tkusuutlikkus,\" u\u0308tles Cine-Regio juht Charlotte Appelgren."}, {"text_idx": "#000011", "text": "Tartu filmifondi haldab Tartu loomemajanduskeskus. \"Tartu filmifondi liitumine Cine-Regioga asetab Tartu filmifondi Euroopa filmifondide kaardile. Sel aastal toetab Tartu filmifond esimest korda va\u0308lisfilmi, Taani-Belgia-Eesti kaasproduktsiooni \"Erna on so\u0303jas\" (rez\u030cisso\u0308o\u0308r Henrik Ruben Genz). Loodetavasti lisandub ta\u0308nu Cine-Regioga liitumisele tulevikus Tartu filmifondi portfooliosse veel rahvusvahelisi kaasproduktsioone ja va\u0308lisprojekte,\" u\u0308tles Tartu loomemajanduskeskuse juht Kristiina Reidolv."}, {"text_idx": "#000012", "text": "Tartu filmifond plaanib u\u0308hineda 2012. aastal asutatud Cine-Regio alamgrupi Green Regioga, mille eesma\u0308rk on rakendada keskkonnateadlikke po\u0303himo\u0303tteid filmitootmises. Tartu loomemajanduskeskus on seadnud eesma\u0308rgiks rajada tulevikus Raadile filmistuudio, mis arvestaks ka rohelise kino (green cinema) po\u0303himo\u0303tetega."}, {"text_idx": "#000013", "text": "Cine-Regio koosolekud ja konverentsid toimuvad kolm korda aastas: Berliini filmifestivalil Berlinalel, Prantsusmaal Cannes \u0301i filmifestivalil ning u\u0308ks kord aastas partnerorganisatsiooni juures."}, {"text_idx": "#000014", "text": "Tartu filmifondile panid 2015. aastal aluse Tartu loomemajanduskeskus ja Tartu linnavalitsus. Tartu filmifondi toetusega soovitakse edendada filmide tegemist ning osutada tootmis- ja ja\u0308reltootmisteenust Tartus. Eesma\u0308rk on tuua Tartusse investeeringuid, luua to\u0308o\u0308kohti, edendada turismi ja majandust ning turundada Tartut Eestis ja va\u0308lismaal. Filmifondi suurus on kuni 150 000 eurot aastas ning toetus katab kuni 20% tootja kulutustest, mis on tehtud filmiprojekti tarbeks Tartu linnapiirkonnas."}, {"text_idx": "#000015", "text": "Tartu filmifondist on seni toetust saanud neli filmi: Margus Paju lastefilm \"Supilinna Salaselts\" (2015), Mart Kivastiku ma\u0308ngufilm \"O\u0303nn tuleb magades\" (2016), Joosep Matjuse loodusfilm \"Tuulte tahutud maa\" (2018) ja Hardi Volmeri ma\u0308ngufilm \"Johannes Pa\u0308a\u0308sukese to\u0303eline elu\" (2019)."}, {"text_idx": "#000016", "text": "2019. aastal toetab filmifond veel nelja filmi tootmist, sealhulgas esimest rahvusvahelist kaasproduktsiooni. 2019. aasta lo\u0303puks on Tartu filmifondi kaudu saanud toetust kokku kaheksa filmi."}, {"text_idx": "#000017", "text": "Eestis esilinastub rahvusvaheline koosto\u0308o\u0308film \"Erna on so\u0303jas\""}, {"text_idx": "#000018", "text": "Tartu filmifond toetab nelja uut filmi"}, {"text_idx": "#000019", "text": "Tartusse vo\u0303ib la\u0308hiaastatel filmistuudio kerkida"}, {"text_idx": "#000020", "text": "\"Plekktrummi\" ku\u0308mnes hooaeg avab ETV2 kultuurisaadete su\u0308gise"}, {"text_idx": "#000023", "text": "Arvustus. \"Tume paradiis\": pidu peo pa\u0308rast"}, {"text_idx": "#000025", "text": "Endla teater kuulutas va\u0308lja uue teatrijuhi konkursi"}, {"text_idx": "#000029", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000030", "text": "\"Kultuuristuudio. Arutelu\" avasaade heidab pilgu kultuurkapitali kaukasse"}, {"text_idx": "#000032", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000036", "text": "Sirp otsib konkursiga uut peatoimetajat"}, {"text_idx": "#000043", "text": "Haapsalu kultuurikeskuses avati na\u0308itus aulidest"}, {"text_idx": "#000045", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000047", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]